Mila

### Darrièra aparicion

«*Causas de Sòrs*» - Sason 4, episòdi 8 - «**La fin de las causas de sòrs, 2a part**» (2018)

**Milagros Elvira Giménez**, coneguda pels sieus amics coma **Mila**, es un personatge de la sèria *Causas de Sòrs* de *Dýmapko*. Dins *Planetes*, Mila i apareis sonque dins la pellicula “Planetes VI: Sol dins un mond normal”.

Mila es una de las nòvas protagonistas de la tresena sason de *Causas de Sòrs*. Ven de la Tèrra, e viu dins un ostal amb ľamiralh de la Tèrra, Josep Maria 22. A sièis fraires, mas quand èra pichona, lo sieu paire desapareguèt e unas entitats desconegudas que collabòran amb ľunivèrs miralh sequestrèron las siás cinc sòrs, e lo fraire grand escapèt. Aquelas entitats utilizèron alara de filtres de percepcion amb Milagros, lo sieu fraire e la siá maire, de tal biais que las cinc sòrs sequestradas “desapareisseràn”, e las desbrembaràn aital e degun voldrà las cercar. Mas la maire de Mila es fòrça intelligenta e desbrembèt pas las siás cinc filhas, pr’amor que lo sieu amor mairal es mai fòrt que los filtres. Las entitats fan per aquò que la maire semble fòla e degun vòlga ľescotar.

Dins ľepisòdi 17 (Sòrs a distància), Mila viu sus la Tèrra dins un ostal ont i aviá viscut ľamiralh Josep Maria 22. Una de las siás sòrs a una dobla dins ľunivèrs miralh qu’es encobèrta dins una activitat de teatre ďun centre civic e que fenh de se sonar “Melina”. Un jorn, aquela “Melina” decidís ďatacar Mila…

Dins ľepisòdi 19 (Vos arrestarem cossí que siá), se revèla que 4 meses abans, Yusma envièt la dobla de Mila de ľunivèrs miralh dins ľapartament de 22, en substituissent la vertadièra Mila. Mas 22 se n’avisèt. Dins ľepisòdi 20 (Los problèmas ďuna investigacion), 22 va a ľapartament de Mila per la veire, mas en realitat a planejat de teletransportar Meŀlina e la maire de Mila dins ľapartament per lor parlar. Dins ľepisòdi 21 (La dobla de Melina), los oficièrs de la FEF 07 an planejat ďutilizar una cantaira romanesa que se sona Mădălina pr’amor que se sembla a Meŀlina, e ľutilizaràn per la substituir. Mas Mădălina los donarà mai de problèmas que ďajuda. Dins ľepisòdi 22 (Lo secrèt del ligam), pr’amor que Mila faguèt una fusion mentala teremedosiana amb 0, lo grop de Jordi Alejos García vòl ľinformacion del sieu cervèl. An creat per aquò una simulacion ont i atrapan Mila, mentre dins lo mond real, los amics de Mila la cercan e 22 vei que la desaparicion de Mila es pas normala… Pr’amor que Mila vòl pas i collaborar, Melina o ensaja per la fòrça, mas s’activa un programa ďemergéncia que 0 aviá mes dins lo cervèl de Mila qu’es una còpia basica del cervèl de 0. Après una fusilhada, Mila tòrna dins lo sieu mond amb los oficièrs de la FEF que faràn un retorn al passat per desfar lo caòs sus la Tèrra amb la polícia sus la desaparicion de Mila. Quand donaràn Retcon a Mila per la far desbrembar tot çò qu’es arribat dins ľunivèrs miralh, Mila vòl aquel còp remembrar tot. Mas 22 crei que s’ela remembra tot, la siá vida serà en perilh, e li dona Retcon. Quand lo retorn al passat es acabat, 22 e Mila son teletransportats dins lors ostals, e degun remembra res de la desaparicion de Mila. Sul 07, 0 ditz que lo Retcon desfà pas las fusions mentalas teremedosianas, es a dire, Mila qu’es ara sus la Tèrra es Mila qu’es estada dins ľunivèrs miralh e qu’a remembrat las siás sòrs e lor sequestrador, Jordi Alejos García. Malgrat qu’o pòt conscientament pas remembrar, aqueles remembres contunhan dins lo sieu subconscient e ela remembrarà qualque jorn tornarmai tot…

Dins ľepisòdi 23 (Anem òc!), 22 e lo sieu equipatge fan una aliança amb Yusma e la siá molhèr, Lola (dobla ďİhi de ľunivèrs miralh). Aquela aliança servirà a derrotar Jordi Alejos García e la regenta Andrea, qu’utilizan las cinc sòrs de Mila per aténher de poders psicomorfics. Malgrat aiçò, unas entitats i intervenon tanben e vòlon contactar tant amb ľaliança de 22 qu’amb lo grop de Jordi Alejos García e Andrea, e o fan en prenent lo contraròtle dels còsses de las mainadas sequestradas e ďuna amiga de Mila. Dins ľepisòdi 24 (Vos cal agir, 1a part), pendent una persecucion per las carrièras de Barcelona entre los oficièrs del 07 e Jordi Alejos García, el escapa amb Andrea mentre Mila e la siá maire demòran sul 07 per evitar que sián atacadas per Jordi Alejos García. Mai tard, dempuèi la Tèrra, qualqu’un ataca lo 07 e daissa la nau sens energia. Los escuts tomban doncas e Jordi Alejos García teletranspòrta Mila e la siá maire dins la siá tuta. Dins aquela tuta, quatre sòrs de Mila an desaparegut, e la cinquena mainada, exactament la version de Melina de ľunivèrs normal, es possedida per unes alienigènas que vòlon parlar a Donald Trump, e vòlon dobrir una fendilha entre lo pòl nòrd de la Tèrra e lo pòl nòrd de la planeta dels alienigènas, mentre Robert ensaja de los arrestar. La fendilha se dobrís fin finala, e una colomna se lèva dempuèi lo sòl gelat del pòl nòrd fins al cèl. Dins las carrièras de totas las vilas de la Tèrra i apareisson unes alienigènas que sortisson de vortèxes… E sul 07, los oficièrs de la nau veson tot çò qu’arriba sus la Tèrra, e o pòdon pas arrestar. En orbita apareisson de naus alienigènas, e s’escampa lo caòs per tota la Tèrra, mentre al pòl nòrd, Jordi Alejos García, Andrea e Donald Trump son absorbats per la fendilha e desapareisson de la Tèrra. Ľepisòdi e la sason acaba amb tot aquò…

Dins la quatrena sason, dins ľepisòdi 25 (Vos cal agir, 2a part), Mila e la siá maire se tròban misteriosament a Bàrcinon, capital de la planeta Teremedó, mas capitan ďanar sus la nau FEF 07 per tornar sus la Tèrra. Lor cal reparar lo problèma dels alienigènas sus la Tèrra, e per o far an de besonh ľajuda de Robert, que lor ditz que lor cal tornar al passat e lor cal après crear una simulacion de la Tèrra per i portar los alienigènas qu’an ocupat la Tèrra e qu’an dobèrt la fendilha entre totas doas planetas, en emplegant la tecnologia de las bòlas de transpòrt de ľunivèrs miralh, que consistís a redusir çò qu’i a dedins. Robert ditz tanben qu’Andrea, Jordi Alejos García, Yusma e Lola son immunizats als retorns al passat, pr’amor que Yusma es mòrt e Lola remembra pas brica de quand èra İhi, eles dos tornaràn pas. Capitan fin finala de far que la Tèrra tòrne a la normalitat. Dins ľepisòdi 26 (Las mainadas devon créisser), la regenta Andrea fa una aliança amb Melina, e decidisson que comptaràn pas mai amb Jordi Alejos García. Jordi Alejos García contacta per aquò amb los oficièrs del FEF 07 e demanda de far un pacte, e per demostrar la siá bona volontat, libèra Mariana, una de las sòrs sequestradas de Mila. Mas Mariana e las autras sòrs de Mila contunhan ďaver la meteissa edat qu’avián quand foguèron sequestradas, es a dire, son encara mainadas que devon créisser. Mai tard, quand Andrea s’avisa que Jordi Alejos García ľa traïda, ela e Melina fenhon ďèsser una actritz espanhòla famosa nomenada Penélope Cruz e lo sieu realizador, e enganan Mila a far una pellicula amb eles. Mas an planejat vertadièrament de la tuar per far que ľamiralh 22 aja ràbia per la pèrda de la dròlla que n’es enamorat. Dins ľepisòdi 27 (Pr’amor que vòli), Mila de ľunivèrs miralh e quatre dròllas de ľanciana armada de Yusma fan una aliança amb los oficièrs del 07. Dins ľepisòdi 28 (Mòu lo cuol), Mila va fins a un ostal dins una carrièra abandonada de Castelldefels, ont li cal s’i trobar amb Penélope Cruz (Melina desguisada) e lo sieu realizador (Andrea desguisada), per concretar lo sieu papièr dins una sèria de television que Mila ne serà una de las protagonistas. Mas tot aquò es una trapèla ďAndrea, e tot es fals. A diferéncia de ľexterior abandonat, ľinterior de ľostal es tot plen de luxes. Penélope Cruz ditz que lor cal amagar los sieus estudis dins una zòna que semble abandonada, aital degun suspectarà pas qu’i son aicí. E lo realizador ditz que filmaràn la primièra scèna, mas filman vertadièrament pas res e utilizan de filtres de percepcion per far que Mila crega qu’an filmat un tròç de pellicula. Dins ľepisòdi 29 (En cò vòstre), Mila fa un autre tròç de la falsa sèria de television amb Andrea e Melina desguisadas, ont Mila i deu potonar un dròlle qu’apareis dins la sèria coma ľinterès romantic de la protagonista. Mila o vòl pas far, mas Andrea li met una causa dins lo cap per la convéncer a o far. Quand Mila potona lo dròlle, tomba sul sòl inconscienta… Lo dròlle revèla qu’es Andrea, qu’a mes dins lo cervèl de Mila quicòm per la controtlar. Andrea, sens de desguisament, potona tornarmai Mila mentre Melina o vei, e ven gelosa. Mas Andrea ditz que sap çò que fa. Dins ľepisòdi 30 (La tiá equipa), ľequipa de dròllas que Mila lidera es pas fòrça jonch e comença a se separar, pr’amor que las dròllas vòlon viure una vida normala sens Yusma e començan a abandonar lor venjança contra la regenta Andrea. Mila de ľunivèrs miralh demòra sola… Mentretant, Jordi Alejos García e los sieus amics vòlon lutar contra la regenta Andrea, e malgrat qu’atenhon salvar quatre de las cinc dròllas sequestradas (la cinquena es mòrta), Andrea tua Jordi Alejos García e los sieus amics. Las dròllas rescatadas pòdon pas tornar sus la Tèrra pr’amor que pòdon pas cambiar la vida de Mila, e Adriana, Lucía e Mariana viuràn doncas liures a Bàrcinon mentre la dobla de Melina demòra sul 07 per ara.

Dins ľepisòdi 31 (La fin de las causas de sòrs, 1a part), Andrea tua Melina pr’amor que ľaviá traïda e aviá ajudat la siá sòr Mila, e Andrea comença ara una relacion amb Alxy Frankz. Eles dos capturan Mila de ľunivèrs miralh e la siá companha, e las tuan. Mas abans de morir, aquela Mila envia un còdi numerotat a 22. Melina de ľunivèrs normal viurà sus la Tèrra en fasent la vida de la siá dobla mòrta. Alxy Frankz a una maquina que pòt convertir un cervèl mòrt en de donadas per un ordenador, e Andrea utiliza aquela maquina per extraire las informacions del cervèl de Mila. Andrea teletranspòrta de mai Mila dins la basa ďAlxy Frankz, mentre la substituís sus la Tèrra un filtre de percepcion. Andrea envia un objècte desguisat coma la perduda nau FEF 09 sus Teremedó, e capita de tuar las tres sòrs de Mila. 22 s’embufa, e Robert ven sul 07 per ajudar, pr’amor qu’Andrea ľa enganat tanben amb filtres de percepcion. El ditz als oficièrs del 07 qu’a una bòla de transpòrt modificada amb la siá camèra per poder viatjar dins lo temps e ľespaci. Andrea pren a la fin Mila e emplega un còdi que li a programat amb una fusion mentala. 22 recep una telefonada de Mila en li demandant de la salvar, mas quand 22 la teletranspòrta sul 07, Mila pren un pistolet, afusta sul sieu cap, e tira un trach dins lo cap. Robert ditz qu’i pòt pas res far, e Mila es mòrta… Dins ľepisòdi 32 (La fin de las causas de sòrs, 2a part), Robert capita de ressuscitar Mila, mas dona la siá energia vitala e se regenerarà. Robert ditz als oficièrs del 07: “Ieu vos veirai dins fòrça ďans, mas vosautres me veiretz dins unes jorns. Mas amb una autra cara!”, e se’n va. Cal ara trobar Panda. Dins la basa ďAlxy Frankz, Robert i apareis invisible e fa una fusion mentala teremedosiana a Andrea per li esborrar quin remembre que siá sus Mila e la siá familha. Andrea ensaja de ľarrestar, mas Robert se’n va amb la siá bòla de transpòrt. Andrea potona Alxy Frankz sens saber perqué… Dins la bòla de transpòrt, Robert viatja enrè dins lo temps, mas pòt pas sosténer mai, tòca unes botons de la bòla e se regenèra. La bòla de transpòrt atèrra dins un ostal ďuna epòca desconeguda, e Robert i apareis convertit en un mainatjon dins un brèç, amb una autra familha… Dins la basa ďAlxy Frankz, se revèla que lo poton qu’Andrea a donat a Alxy Frankz es estat per aplicar la meteissa ipnòsi sus el. 0 deschifra lo messatge que Mila de ľunivèrs miralh aviá enviat a 22: ven de Robert, e ditz que los oficièrs del 07 devon desbrembar Mila e la siá familha, pr’amor que se contunhan la mission, las metràn en perilh. 22 accèpta e decidís ďacabar la mission ligada a Mila e la siá familha. A la fin de la sèria, Panda dona un brèu explicacion de çò qu’arribarà dins los prèps ans: cossí derrotaràn Andrea e Alxy Frankz, e los prèses que los oficièrs del 07 deuràn pagar per o aténher.

Mila.Mila e Josep Maria.